Gemengde vooruitsig vir brandstofpryse vandeesmaand | Maroela Media
Die prys van sommige soorte brandstof gaan na verwagting in November daal, terwyl ander in die teenoorgestelde rigting beweeg.
Die Automobiel-Assosiasie (AA) het gesê die prys van 93-oktaan-brandstof gaan na verwagting met vyf sent daal, terwyl 95-oktaan-petrol met 10 sent gaan styg. Die voorspelling vir diesel is dat die prys twee sent duurder gaan word. Die AA grond die voorspelling op ongeouditeerde data van die Sentrale Energiefonds.
"Die rand, wat in die tweede helfte van September beduidend versleg het teen die Amerikaanse dollar, het rondom R15,20 gestabiliseer en oor die algemeen die effense styging in internasionale oliepryse teengewerk," het die AA in 'n verklaring gesê.
"Die olieprys het teruggeval van die skerp styging ná verlede maand se aanvalle op Saoedi-raffinaderye, wat 'n meer bestendige prentjie vir motoriste verseker."
Die AA sê dit lyk op die oog af of die olieprys weer na normale vlakke terugkeer en dat die rand, soos gewoonlik, 'n voorbok is vir die huidige mengsel van slegte ekonomiese toestande en huiwering deur beleggers.
"Die rand was die afgelope paar dae sterker teenoor die dollar; dit is dus moontlik dat die vooruitsig teen die einde van die maand kan verbeter."
…… en ons moet jubel en juig. Ek het vanaf 1995 statistiek opgebou oor die R/$ verhouding en ook die Brent olieprys, maar ongelukkig weens Eskom se beurtkrag die inligting verloor toe my rekenaar op pak. Deur die jare was daar 'n tendens dat wanneer die olieprys styg, versterk die rand teenoor die doller en wanneer die olieprys daal, verswak die rand. DIe verskonings wat oor die verswakking aangegee word is soms lagwekkend en daarom glo ek gladnie dat die rand NIE deur die regering gemanupileer word nie. Die hoë brandstof pryse is om die kaders se sakke te vul… Lees meer »
Die prys "daal" elke November en Desember. Daarna klim dit weer! Moenie gou bly word nie!
Gert Nel, dit maak 2 van ons!!!
Hoekom bly Sasol se prys vir brandstof die selfde as die van buitelandse brandstof produkte?
Dit kos goedkoper om diesel as petrol te maak maar diesel word net duurder en duurder? Sasol brandstof is goedkoper in swaziland, botswana en namibie, hoe is dit moontlik?